40 
mange Dyrearter der alt paa denne Maade ere blevne til- 
intetgjorte, er os umuligt at sige; det er maaskee kun de 
færreste, som Historikerens Pen har naaet at optegne, in- 
den de forsvandt for bestandig, manges Undergang faldt 
maaskee allerede i Kulturens første Udviklingsperiode, 
uden at vi nu have noget Bevis for deres Tilværelse, andre 
udslettes maaskee den Dag idag, uden at deres beskedne 
Liv har tildraget dem nogen Opmærksomhed. Men derom 
kunne vi være overbeviste, at Ødelæggelsesværket har en 
stor Fremtid for sig; hvor fuldstændigt vi tænke os det 
gjennemført beroer kun paa, hvor langt vi tænke os frem 
i Tiden. 
Forfatteren har i Reglen ikke anseet det for nødvendigt at anføre 
Kilderne til de i denne Afhandling benyttede Kjendsgjerninger; at 
næsten alt, hvad vi vide om de Pattedyr, Fugle og Krybdyr, som 
Danmark i en førhistorisk Tid besad, men som vi nu mangle, skyldes 
Professor Steenstrups mangeaarige og heldige Bestræbelser for at 
oplyse. dette Spørgsmaal samt hans Meddelelser derom i: »Oversigterne 
over det kongelige Videnskabernes Selskabs Forhandlinger, »Viden- 
skabelige Meddelelser fra den naturhistoriske Forening« og Univer- 
sitetsprogrammet for 1862, turde det, skjøndt almindelig bekjendt, 
maaskee dog være passende at nævne her. 
